****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/17-01/2**

**URBROJ: 2198/31-02-17-2**

**U Gračacu, 11. travnja 2017. g.**

**Z A P I S N I K**

s 27. sjednice Općinskog vijeća Općine Gračac održane 11. travnja 2017. g. s početkom u 18,00 sati u vijećnici Općine Gračac u Gračacu, Park sv. Jurja 1.

Sjednicom predsjeda predsjednik Općinskog vijeća Općine Gračac, Tadija Šišić.

Prozivanjem je utvrđeno da su nazočni vijećnici: Tadija Šišić, Viktor Kupčak, Ivica Miletić, Berislav Crepulja, Robert Juko, Stjepan Knežević, Mirko Pezer, Ivana Tomić, Milorad Stanisavljević, Katarina Pleša Jakovljević, Tanja Jović, Milka Cvjetković i Tomo Delač.

Nenazočni vijećnici: Nebojša Rađenović, Tanja Rastović, Đorđe Terzić i Jasna Končarević.

Nazočno je 13 od ukupno 17 vijećnika, stoga postoji kvorum za pravovaljano održavanje sjednice.

Ostali nazočni: Nataša Turbić- općinska načelnica sa zamjenikom Antom Jurićem, pročelnica Jedinstvenog upravnog odjela Općine Gračac Bojana Fumić te službenici Anka Šulentić i Irinej Biletić.

Predsjednik otvara aktualni sat u 18,10. Za riječ se javlja vijećnik Tomo Delač.

Tomo Delač: Koliko je Općina naplatila novaca za 2016. od poljoprivrednika, a oni Vas prozivaju da ste nesposobni, a koliko je mogla naplatiti? Koliko u općini ima udruga koje su aktivne, a primaju novac iz proračuna, npr. Udruga Kraljica Katarina koja nije održavala skupštine, nije pravovaljana, a dobiva novac?

Načelnica pozdravlja nazočne te odgovara na pitanja: Općina je uprihodovala prošle godine oko 230 tisuća kuna putem tri ugovora koja su sklopljena. Tomo Delač: koliko imate dugova od onih koji Vas prozivaju da ste nesposobni? Načelnica: Vi to pitate, a uprave ste Vi uvijek tražili da ste o tome raspravlja, ne sklapa ugovore Općina nego država, mi dobivamo 65% sredstava, poljoprivrednici nisu sklopili ugovore s Agencijom za poljoprivredu. Tomo Delač- oni su uredno dobili novac, a Vas prozivaju.Načelnica- ako su dobili, onda neka plate. Tomo Delač- kažu da ne znaju na koji račun trebaju uplatiti. Načelnica: pitate koliko ima udruga koje dobivaju novce, Vi već četiri godine dobivate materijale i sve se objavljuje pa ne čitate, Kraljica Katarina prošle godine nije dobila sredstva. Svi koji se jave i uredno podnesu dokumentaciju dobiju novac. Tomo Delač- kako možemo dobiti izvještaje? Načelnica- imate objavljen izvještaj koliko ih je dobilo. Tomo Delač- mi imamo pravo kontrolirati njihov rad. Načelnica: Imate pravo uvida dok ste vijećnik.

Predsjednik predlaže

**DNEVNI RED:**

1. Prijedlog Izmjena i dopuna Proračuna Općine Gračac za 2017. godinu

2. Prijedlog Izmjena i dopuna Odluke o izvršavanju Proračuna Općine Gračac za 2017. g.

3. Prijedlog Odluke o usvajanju Plana ukupnog razvoja Općine Gračac (PUR-a) za razdoblje

2015. do 2020. godine

4. Prijedlog Odluke o davanju suglasnosti za provedbu projekta Centar za posjetitelje

zaštićene prirode“ Jurski parkovi i špilje Velebita” u Gračacu

5. Prijedlog Izmjena i dopuna Programa održavanja objekata i uređaja komunalne

infrastrukture za 2017. godinu

6. Prijedlog Izmjena i dopuna Programa gradnje objekata i uređaja komunalne infrastrukture

za 2017. godinu

7. Prijedlog Izmjena i dopuna Programa utroška sredstava od prodaje obiteljske kuće ili

stana u državnom vlasništvu za 2017. godinu

8. Prijedlog Izmjena i dopuna Programa korištenja sredstava od prodaje, zakupa, zakupa za

ribnjake, prodaje i davanja na korištenje poljoprivrednog zemljišta i naknade za promjenu

namjene poljoprivrednog zemljišta u vlasništvu Republike Hrvatske za 2017. godinu

9. Prijedlog Izmjena i dopuna Programa utroška sredstava šumskog doprinosa za 2017. g.

10.Prijedlog Izmjena i dopuna Programa utroška sredstava naknade za zadržavanje

nezakonito izgrađene zgrade u prostoru za 2017. godinu

11.Prijedlog Izmjena i dopuna Programa gradnje građevina za gospodarenje komunalnim

otpadom za 2017. godinu

12.Prijedlog Izmjena i dopuna Programa javnih potreba u športu za 2017. godinu

13.Prijedlog Izmjena i dopuna Programa javnih potreba u kulturi i religiji Općine Gračac za

2017. godinu

14.Prijedlog Izmjena i dopuna Programa javnih potreba u predškolskom odgoju i obrazovanju

za 2017.

15.Prijedlog Odluke o usvajanju izvješća o radu

Prijedloga za izmjena i dopuna nema, vijećnici s 13 ZA- jednoglasno (od 13 ukupno nazočnih vijećnika) usvajaju predloženi dnevni red, koji glasi:

**DNEVNI RED:**

1. Prijedlog Izmjena i dopuna Proračuna Općine Gračac za 2017. godinu

2. Prijedlog Izmjena i dopuna Odluke o izvršavanju Proračuna Općine Gračac za 2017. g.

3. Prijedlog Odluke o usvajanju Plana ukupnog razvoja Općine Gračac (PUR-a) za razdoblje

2015. do 2020. godine

4. Prijedlog Odluke o davanju suglasnosti za provedbu projekta Centar za posjetitelje

zaštićene prirode“ Jurski parkovi i špilje Velebita” u Gračacu

5. Prijedlog Izmjena i dopuna Programa održavanja objekata i uređaja komunalne

infrastrukture za 2017. godinu

6. Prijedlog Izmjena i dopuna Programa gradnje objekata i uređaja komunalne infrastrukture

za 2017. godinu

7. Prijedlog Izmjena i dopuna Programa utroška sredstava od prodaje obiteljske kuće ili

stana u državnom vlasništvu za 2017. godinu

8. Prijedlog Izmjena i dopuna Programa korištenja sredstava od prodaje, zakupa, zakupa za

ribnjake, prodaje i davanja na korištenje poljoprivrednog zemljišta i naknade za promjenu

namjene poljoprivrednog zemljišta u vlasništvu Republike Hrvatske za 2017. godinu

9. Prijedlog Izmjena i dopuna Programa utroška sredstava šumskog doprinosa za 2017. g.

10.Prijedlog Izmjena i dopuna Programa utroška sredstava naknade za zadržavanje

nezakonito izgrađene zgrade u prostoru za 2017. godinu

11.Prijedlog Izmjena i dopuna Programa gradnje građevina za gospodarenje komunalnim

otpadom za 2017. godinu

12.Prijedlog Izmjena i dopuna Programa javnih potreba u športu za 2017. godinu

13.Prijedlog Izmjena i dopuna Programa javnih potreba u kulturi i religiji Općine Gračac za

2017. godinu

14.Prijedlog Izmjena i dopuna Programa javnih potreba u predškolskom odgoju i obrazovanju

za 2017.

15.Prijedlog Odluke o usvajanju izvješća o radu

Prije prelaska na 1. točku dnevnog reda, predsjednik poziva vijećnike da iznesu primjedbe na zapisnik s prethodne 26. sjednice. Primjedbi nema, zapisnik se stoga smatra jednoglasno usvojenim.

**Ad/1** Prijedlog Izmjena i dopuna Proračuna Općine Gračac za 2017. godinu. Načelnica: nekoliko je razloga povećanja proračuna, iz državnog proračuna veće su pomoći za oko 400 tisuća kuna, nakon toga do danas su uslijedila 4 kapitalna projekta predana ranije, prvi je opremanje multimedijalne dvorane Napredak 400 tisuća, također i druga dva, odnosno tri, Knjižnici i čitaonici Gračac, uz to imamo vlastitih sredstava koja mi moramo osigurati u proračunu, ta tri projekta Knjižnice su za knjige, dječji kutak te računalnu opremu. Odobreno je i sufinanciranje pročistača za naselje 300 tisuća kuna, raspisan je javni poziv Središnjeg državnog ureda za obnovu i stambeno zbrinjavanje, gdje ćemo zatražiti ostatak, uz naša vlasitita sredstva i Hrvatske vode, Ministarstvo graditeljstva odobrilo je projekt izgradnje mrtvačnice, od 24 projekta u Zadarskoj županiji maksimalan iznos je odobren samo Općini Gračac; od strane Ministarstva zdravlja za djecu s posebnim potrebama odobren je projekt, mi ćemo sudjelovati jednim dijelom i nabavom didaktičke opreme, DVD, odnosno Vatrogasna zajednica- zbog povećanja broja požara mora se povećati iznos, izrada Strategije razvoja turizma je raspisana nakon odobrenog projekta revitalizacije Cerovačkih pećina, projekt Amazing u Mazinu je prijavljen (zelena škola u prirodi), usklađenje plana gospodarenja otpadom, još neke druge stvari smo morali mijenjati, neke smanjiti i svoja sredstva usmjeriti negdje drugdje. To su najbitnije izmjene u proračunu gdje smo povećali, tu su još neke stavke oko JUO, negdje kod projekata. Irinej Biletić- iz općeg dijela bitno je napomenuti da nema zaduživanja, spomenuta je vatrogasna zajednica, sukladno iznosu proračuna, 3,7% od naših vlastiith prihoda, povećanje je tekućih pomoći te iznosa za projekte. Ruralna elektrifikacija je još u proračunu jer udio od države još nismo uprihodili, sad ćemo. Rasprava: Tomo Delač: malo bih se osvrnuo na Vaše izlaganje, kakav je to kapitalni projekt koji iznosi 3 tisuće kuna za Knjižnicu? Isto tako, Vaše izlaganje o mrtvačnici i groblju koje već 4 godine imamo u proračunu, da li ćemo ga ikada završiti, nadam se nećemo, koliko ste novaca prebacili na puteve koji su u rasulu, za popravak puteva gdje ljudi ne mogu doći ni traktorima, koliko ste uprihodovali u povećanju od komunalne naknade od dužnika, recite mi molim Vas vješto skrivate zemljište kojega smo platili 100 tisuća kuna, Vi ste nabrijali cijene, ovih dana će Vam Aleksić podnijeti kaznenu prijavu, ne vidim taj dio novca u proračunu, koliko ste novaca predvidjeli za staru kino salu, kada ćemo ono ruglo urediti da idemo držati javne tribine ili ćemo možda u Vili Dijani ili na kolodvoru, idu izbori, koliko ste novca predvidjeli za sportske dvorane, dobili smo novaca od države i idemo to potrošiti, da bismo imali status grada potrebno je imati kino dvoranu. Predsjednik- vijećnik ste četiri godine, žalosno je da ste se tek sada sjetili prati ruke od nekih stvari i sjetiti. Tomo Delač- ukazujem i tek ću ovih dana. Irinej Biletić- projekt od 3 tisuće kuna je isto kapitalni zato što se nabavlja dugotrajna imovina, nije bitan iznos, isto tako, što se tiče prihoda od komunalne naknade, vidjet ćete na izvršenju. Tomo Delač: znam ja šta znači izmjena i dopuna proračuna. Načelnica- za groblje stvarno manipulirate i pričate laži, budite dovoljno bistri i recite, tek se u 2,3 godine pojavila projektna dokumentacija, ona se mora pojavljivati, Vi možete izmišljati, ali istina je da smo imali stavke za izradu projektne dokumentacije i dozvola, a onda tek idu radovi. Budući da Vi niste radili tako, mi radimo po dozvolama, gradnja će početi ove godine, ne znam zašto imate problem ili možda ne želite to. Što se tiče cesta, ima 200 tisuća kuna za ceste, ne čitate. Tomo Delač: i zimus bio taj iznos. Načelnica- nisu utrošeni, zemljište nema više zašto biti u našem proračunu, to je nacionalni strateški projekt u sklopu Centra Biljane Donje. Kino dvorana je državna, leži na tri parcele, mora se odvojiti. Ako niste znali, na području Općine Gračac imamo 3 sportske dovrane, dvije ovdje i jednu u Srbu, kome graditi još jednu, ni ove se ne koriste adekvatno, čemu trošiti sredstva. Tomo Delač- one su školske. Načelnica- sva ta djeca koriste tu dvoranu, ali i odbojkaši i nogometaši, izgleda da Vas ne zanimaju činjenice. Tomo Delač: imam pravo na repliku načenici, da nisam ništa napravio, za razliku od Vas koji ste dobili od države kuću, ja sam ih šest napravio, molim da Vas ne vrijeđate. Načelnica. nisam ja Vas uvrijedila. Rasprava je zaključena, vijećnici glasuju s 12 ZA te 1 PROTIV- većinom (od ukupno 13 nazočnih vijećnika) donose

**Izmjene i dopune Proračuna Općine Gračac za 2017. godinu**

koje se prilažu i sastavni su dio ovog zapisnika.

**Ad/2** Prijedlog Odluke o izmjeni i dopuni Odluke o izvršavanju Proračuna Općine Gračac za 2017. godinu. Rasprava: Tomo Delač traži objašnjenje. Irinej Biletić- mijenja se samo ukupan iznos proračuna naveden u njoj. Tomo Delač- ja imam pravo znati, mene su ljudi izabrali. Rasprava je zaključena, vijećnici glasuju s 12 ZA te 1 PROTIV- većinom (od ukupno 13 nazočnih vijećnika) donose

**Odluku o izmjeni i dopuni**

**O D L U K E**

**o izvršavanju Proračuna Općine Gračac za 2017. godinu**

koja se prilaže i sastavni je dio ovog zapisnika.

**Ad/3** Prijedlog Odluke o usvajanju Plana ukupnog razvoja Općine Gračac (PUR-a) za razdoblje 2015. do 2020. godine. Načelnica- nije bilo potrebe da izrađivač dolazi, radili smo svi na njemu, prvi dio je analiza i statistički podaci, koje su izrađivači dobili od svih relevantnih izvora koji obuhvaćaju sve moguće segmente, neke smo stvari mogli ispraviti, neki su podaci iz 2011. izvor je npr. popis stanovništva, neki su podaci na godišnjoj razini, tu je i popis udruga, nakon 63. stranice imamo SWOT analizu, oni koji su izrađivali prethodnu kao vijeće znaju, nakon nje su strateški ciljevi. Budući da se dosta analiziralo, odlučili smo se za naziv središte zelene regije. Objašnjava da je predviđen i način implementacije i provedbe, imenovat će se osoba koja će to pratiti, pregledno i jasno je koji se projekti namjeravaju provoditi u narednom periodu, usklađena je sa svim strategijama višeg reda. Tanja Jović- nažalost, nakon tolikih godina da se o tome priča, moja kritika se odnosi na svaku vlast. Načelnica- postojala je, izrađena je bila u sklopu jednog projekta i kad smo je koristili vidjeli smo da iz nje skoro ništa nije ostvareno osim OPG-ova koji su se osnovali iz nužde, a ne zbog same strategije. Evo, tu su naši projekti, do onih kao što je kanalizacija i nova vodovodna mreža. Tomo Delač- primijetio sam da ste rekli mi, oni, što Vam to znači, tko je to mi, na koga ste mislili? Načelnica- djelatnici, udruge, ustanove, svi koji su uključeni. Bojana Fumić- imate u Strategiji koju ste dobili na CD-u popis svih koji su bili uključeni. Načelnica- sve institucije, samo neki nisu odgovarali na e-mailove. Tomo Delač- a kad sam ja tražio da se o priča o turizmu, što se dogodilo da se sada posvećuje turizmu, to je rekla Tanja, trebalo je napraviti jučer, a ne sada, ja sam tražio da ja vodim turizam. Načelnica- javljamo se na natječaj za razvoj turizma što je normalan slijed nakon projekta Cerovačkih pećina, projekta Emazing, svi mogući putevi završavaju povezivanjem poljoprivrede i turizma. Tomo Delač- dvije godine kasnimo. Robert Juko- naravno da jesam za turizam, ali ne na način da se ispeče pet janjaca i slično. Turizam je kompleksniji od toga, nije turizam zaposliti ljude na 300 sati mjesečno za male novce, na taj način nam nije potreban. Tomo Delač- ja znam šta je turizam. Robert Juko: prije 7,5 godina sam stavljao infrastrukturu na prvo mjesto, tek je prije dva dana smeđa signalizacija stavjena na autocesti, nisam za turizam onaj neki, da se Vi ne bi uvrijedili, da nisam za turizam ne bih bio u ovoj stranci. Rasprava je zaključena, vijećnici glasuju s 12 ZA te 1 PROTIV- većinom (od ukupno 13 nazočnih vijećnika) donose

**Odluku o usvajanju**

**Plana ukupnog razvoja Općine Gračac (PUR-a) za razdoblje 2015. do 2020. godine**

koja se prilaže i sastavni je dio ovog zapisnika.

**Ad/4** Prijedlog Odluke o davanju suglasnosti za provedbu projekta Centar za posjetitelje zaštićene prirode“ Jurski parkovi i špilje Velebita” u Gračacu. Načelnica- naš centar za posjetitelje, mjera 7.4 .1. je napokon raspisana, na Ministarstvu turizma nismo prošli, sad smo doradili i prijavljujemo ga na ovu mjeru, to je promidžba lokalnih proizvoda i destinacije Gračac. U sastavnom dijelu ove odluke dužni priložiti i ovaj prilog, kako će ići na natječaj. Smisao je pozicioniranje Općine Gračac kao zelene regije, imat ćemo kroz projekt izravno dvije osobe zaposlene, neizravno svi ostali koji budu sudjelovali na bilo koji način, ovog trenutka imamo tri odluke koje vežu taj turizam, imamo sve povezano, ovo je detaljno razrađeno, od troškova analize projekta do uređenja. Prijava za raspravu nema. Vijećnici glasuju s 13 ZA- jednoglasno (od ukupno 13 nazočnih vijećnika) donose

**Odluku**

**o davanju suglasnosti za provedbu projekta**

**Centar za posjetitelje zaštićene prirode**

**“Jurski parkovi i špilje Velebita” u Gračacu**

koja se prilaže i sastavni je dio ovog zapisnika.

**Ad/5** Prijedlog Izmjena i dopuna Programa održavanja objekata i uređaja komunalne infrastrukture za 2017. godinu. Načelnica: u cijelom programu zapravo je kod samo nekoliko stavki došlo do izmjena, zimska služba i popravak nakita, ostalo je isto kao i u proračunu, ukupan iznos osim tih 10 tisuća kuna nije izmijenjen. Predsjednik otvara raspravu: Tomo Delač: spomenulii ste da smo platili za božićnu rasvjetu, ono što ste nam napravili je bogu za plakati. Načelnica- ima dovoljno razloga za to, nakit je upropašten zajedno s komunanim poduzećem, popravljali smo i kupovali koliko se moglo. Rasprava je zaključena, vijećnici glasuju s 12 ZA te 1 PROTIV- većinom (od ukupno 13 nazočnih vijećnika) donose

**Izmjene i dopune Programa održavanja**

**objekata i uređaja komunalne infrastrukture za 2017. godinu**

koje se prilažu i sastavni su dio ovog zapisnika.

**Ad/6** Prijedlog Izmjena i dopuna Programa gradnje objekata i uređaja komunalne infrastrukture za 2017. godinu. Načelnica- zbog kapitalnih projekata izvori i iznosi za projekte su se mijenjali. Prijava za raspravu nema. Vijećnici glasuju s 13 ZA- jednoglasno (od ukupno 13 nazočnih vijećnika) donose

**Izmjene i dopune Programa gradnje**

**objekata i uređaja komunalne infrastrukture za 2017. godinu**

koje se prilažu i sastavni su dio ovog zapisnika.

**Ad/7** Prijedlog Izmjena i dopuna Programa utroška sredstava od prodaje obiteljske kuće ili stana u državnom vlasništvu za 2017. godinu. Načelnica: sve ovisi koliko se od prodaje državnih stanova i kuća uprihoduje, utrošit će se u 2 fazu izgradnje mrtvačnice. Prijava za raspravu nema. Vijećnici glasuju s 13 ZA- jednoglasno (od ukupno 13 nazočnih vijećnika) donose

**Izmjene i dopune Programa utroška**

**sredstava od prodaje obiteljske kuće ili stana**

**u državnom vlasništvu za 2017. godinu**

koje se prilažu i sastavni su dio ovog zapisnika.

**Ad/8** Prijedlog Izmjena i dopuna Programa korištenja sredstava od prodaje, zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske za 2017. godinu. Načelnica- na traženje nekih poljoprivrednika koji, za razliku od drugih, nisu dobili poticaje, dodali smo 65 tisuća kuna, bit će raspisan javni poziv za poticanje mjera u poljoprivredi. Tomo Delač- kome ste dali? Načelnica- nismo nikome dali, pripremamo poziv, kad uprihodujemo onda ćemo moći provesti. Tomo Delač- koliko smo uprihodovali lani? Načelnica- to je danas već bilo. Vijećnici glasuju s 13 ZA- jednoglasno (od ukupno 13 nazočnih vijećnika) donose

**Izmjene i dopune Programa utroška sredstava**

**od prodaje, zakupa, zakupa za ribnjake,**

**prodaje i davanja na korištenje poljoprivrednog zemljišta**

**i naknade za promjenu namjene poljoprivrednog zemljišta**

**u vlasništvu Republike Hrvatske za 2017. godinu**

koje se prilažu i sastavni su dio ovog zapisnika.

**Ad/9** Prijedlog Izmjena i dopuna Programa utroška sredstava šumskog doprinosa za 2017. godinu. Načelnica: ništa osim izvora nije se promijenilo. Slijedi rasprava. Milorad Stanisavljević: jedna zamolba, imamo dosta upita građana, molim pisani odgovor koliko imamo prihoda od alternativnih izvora energije? Načelnica- to su prihodi od nefinancijske imovine. Tomo Delač: kako to da Vi kao predsjednik vijeća niste čestitali svom zamjeniku na osnivanju nove stranke? Vijećnici glasuju s 13 ZA- jednoglasno (od ukupno 13 nazočnih vijećnika) donose

**Izmjene i dopune Programa**

**utroška sredstava šumskog doprinosa za 2017. godinu**

koje se prilažu i sastavni su dio ovog zapisnika.

**Ad/10** Prijedlog Izmjena i dopuna Programa utroška sredstava naknade za zadržavanje nezakonito izgrađene zgrade u prostoru za 2017. godinu. Načelnica: također se mijenjao djelomično izvor prihoda, odnosi se na nabavu urbane opreme i galanterije. Prijava za raspravu nema. Vijećnici glasuju s 13 ZA- jednoglasno (od ukupno 13 nazočnih vijećnika) donose

**Izmjene i dopune Programa utroška**

**sredstava naknade za zadržavanje**

**nezakonito izgrađene zgrade u prostoru za 2017. godinu**

koje se prilažu i sastavni su dio ovog zapisnika.

**Ad/11** Prijedlog Izmjena i dopuna Programa gradnje građevina za gospodarenje komunalnim otpadom za 2017. godinu. Načelnica: usklađenje plana gospodarenja otpadom, dodano je 20 tisuća kuna jer se mora uskladiti općinski plan, akivnost se promijenila za taj iznos. Tomo Delač: kada krećemo s razvrstavanjem otpada s tri kante, budući da je postavljeno kod Kalaševića, kad ćemo i mi građani, da li tu spada i to što je naša direktorica Čistoće poslala ovrhe svima pa i našem predsjedniku vijeća, je li to isto spada u odlagališta? Predsjednik Šišić- otkud Vam to? Tomo Delač- osobno mi je direktorica Marković u svojoj kući rekla da Vam je poslala ovrhu. Predsjednik- nisam dužan ni kune, tražim da mi se taj predmet dostavi. Rasprava je zaključena, vijećnici glasuju s 12 ZA te 1 PROTIV- većinom (od ukupno 13 nazočnih vijećnika) donose

**Izmjene i dopune Programa gradnje**

**građevina za gospodarenje komunalnim otpadom za 2017. godinu**

koje se prilažu i sastavni su dio ovog zapisnika.

**Ad/12** Prijedlog Izmjena i dopuna Programa javnih potreba u športu za 2017. godinu. U ime načelnice kao predlagatelja obrazlaže Anka Šulentić- dobili ste prve izmjene, isto je osim što se u dijelu sredstva za provođenje priredbi iznos podigao na 10 tisuća kuna. Prijava za raspravu nema. Vijećnici glasuju s 13 ZA- jednoglasno (od ukupno 13 nazočnih vijećnika) donose

**Izmjene i dopune Programa**

javnih potreba u športu **za 2017. godinu**

koje se prilažu i sastavni su dio ovog zapisnika.

Ad/13 Prijedlog Izmjena i dopuna Programa javnih potreba u kulturi i religiji Općine Gračac za 2017. godinu. U ime načelnice kao predlagatelja obrazlaže Anka Šulentić- mijenja se jednim dijelom izvor, a jednim dijelom sami iznosi, opremanje KIC-a ukupno 665, knjižnica, bibliobus. Prijava za raspravu nema. Vijećnici glasuju s 13 ZA- jednoglasno (od ukupno 13 nazočnih vijećnika) donose

**Izmjene i dopune Programa**

**u kulturi i religiji Općine Gračac** **za 2017. godinu**

koje se prilažu i sastavni su dio ovog zapisnika.

Ad/14 Prijedlog Izmjena i dopuna Programa javnih potreba u predškolskom odgoju i obrazovanju za 2017. godinu. U ime načelnice kao predlagatelja obrazlaže Anka Šulentić- mijenja se izvor sredstava za 10 tisuća kuna, tu je i prijevoz predškolaca. Prijava za raspravu nema. Vijećnici glasuju s 13 ZA- jednoglasno (od ukupno 13 nazočnih vijećnika) donose

**Izmjene i dopune Programa**

**javnih potreba u predškolskom odgoju i obrazovanju za 2017. godinu**

koje se prilažu i sastavni su dio ovog zapisnika.

**Ad/15** Prijedlog Odluke o usvajanju izvješća o radu općinske načelnice za srpanj- prosinac 2017. godine.Načelnica: osim svih odluka u proteklih šest mjeseci, ja sam u ovom zadnjem izvještajnom razdoblju htjela dati jedan presjek, od prve sjednice do danas borili smo se, od stečaja, likvidacije komunalnog, nepostojanja vodovodnog poduzeća, niza kvarova, dugova za struju, osnovana su dva poduzeća, odmah se radilo na apliciranju na razne projekte, ljudi iz raznih insititucija imali su razumijevanja, uspjeli smo potpuno opremiti poduzeće, u četiri godine dano je niz kapitalnih potpora tvrtkama. Vodovod je osnovan 2014. nakon izmjena Pravilnika o ispunjavanju tehničkih i kadrovskih uvjeta, da bi se uopće osnovalo poduzeće. Dočekala nas je ovrha 850 tisuća kuna, od asflatiranja, mlinice, groblja, autoprijevoza, povrata Središnjoj agenciji za financiranje i ugovaranje, ovrha HEP ESCO 450 tisuća kuna, povrat jamstva banci, vijećnićke naknade... Krenuli smo u natječaje, preko Fonda za zaštitu okoliša smo uprihodovali puno sredstava, iznosi brojčane podatke iz Izvješća. Predsjednik otvara raspravu.Tanja Jović- da me se krivo ne shvati, sve je to divno i krasno, ali što je mali čovjek osjetio od svega toga u kvaliteti svoga života, što čovjek ima da je njemu bolje, koji se to projekt ostvario, sve je to u oblacima, u zraku. Za koji mjesec Čistoća neće imati kome odvoziti otpad, da nije Osnovne škole ne znam što bi se to u Gračacu događalo, „in medias res“. Načelnica- tko ima koristi od toga, ima koristi čovjek koji 20 godina, do nekidan, nije upalio sijalicu, djeca koja gledaju predstave. Tanja Jović- ništa se bez škole ne može organizirati, i odrasli imaju potrebu za kulturom. Načelnica- u vrtiću niste vidjeli kakvo je bilo stanje, najmanji čovjek ima najviše od toga, sufinanciramo mobilni tim, možda jedini u županiji, i to u 38 naselja u Općini Gračac. Što bi škola da se oslanja samo na Zadarsku županiju, sufinanciramo udruge koje se jave natječaj. Čistoća i Vodovod imaju 1800 i 1600 korisnika, neće oni nestati. Tanja Jović- ne mislim samo na vas, nego i ranije vlasti. Predsjednik Šišić- sjećam se i ja, naša vlast dovela je „Psihomodo pop“, klavirski koncert, koloniju slikara, kino projekcije, načelnica je u svom kratkom uvodu to i rekla. Stjepan Knežević- film gospođe vijećnice Katarine je isto pohvalan, međutim, nama nedostaje da učitelji žive ovdje, nastavnici koji su bili jezgra kulture, vas par koji žvite tu niste u mogućnosti sve to napraviti. Tanja Jović- neovisno što nisam aktivna u politici, ona naša krasna crkvica iznad bila bi krasan prostor za kolonije, izložbe, koncerte, gledajmo malo šire, ne samo sebe. Tomo Delač: draga načelnice, nadam se da je ovo zadnji izvještaj o Vašem radu, ali ovo je jadno, da nije tužno, bilo bi za smijanje. Jeste li Vi zadovoljni? Načelnica- apsolutno. Tomo Delač- zbog čega ste u zadnjih mjesec dana mijenjali skupštinu Čistoće? Kad su Vam trebali dizati ruke bili su dobri, sada ste ih promijenili, koliko ste investitora doveli u Gračac da zadržite ljude koje ja odvodim, evo jedan vaš sugrađanin iz Kaknja bio je prisutan četiri inevesitora kad ste odbili. Hvalite se dovođenjem struje, trebali ste kao načelnica stati i vidjeti kojem se dovela struja, mom susjedu Radakoviću na nelegalan objekt, dobio je obnovu, a prodao je dva objekta u Gračacu, idem u DORH prijaviti ga za zloupotrebu, prodaju dvije kuće, načelnice niste vodili brigu, Vama osobno i timu oko Vas bitno je da se redovno puni proračun da možete dobiti plaće i vozati sebe i djecu u vrtić, nadam se na nikad više nećemo imati ovako loš tim, ovo je najgori tim i nikad se ne ponovio, ja sam taj koji sam vas spasio, ja sam vam spasio listu, zadnja je sjednica, imam pravo reći, izvještaj je. Ovaj izvještaj ću kopirati građanima. Rasprava je zaključena, vijećnici glasuju s 11 ZA , 1 PROTIV, 1 uzdržan- većinom (od ukupno 13 nazočnih vijećnika) donose

**Odluku o usvajanju**

**Izvješća o radu**

koja se prilaže i sastavni je dio ovog zapisnika.

Predsjednik zaključuje sjednicu u 19, 40.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**